Diari Oficial de la Generalitat Valenciana


Sumari del DOGV 6658, del 24-11-2011 (2011/11531)

ORDE 6/2011, de 8 de novembre, de la Conselleria d'Infraestructures, Territori i Medi Ambient, per la qual es convoquen i s'aproven les bases reguladores de les ajudes als agents de la Xarxa Lloga per a les activitats de mediació realitzades en el període 2011-2012.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11014


Data del document
:   08-11-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 6/2011, de 8 de novembre, de la Conselleria d'Infraestructures, Territori i Medi Ambient, per la qual es convoquen i s'aproven les bases reguladores de les ajudes als agents de la Xarxa Lloga per a les activitats de mediació realitzades en el període 2011-2012. [2011/11651]  
La Generalitat presta des de 2003 un servici gratuït de mediació en el mercat de lloguer. Este servici té l'origen en la Xarxa d'Oficines d'Infohabitatge Solidari (DOGV de 15 de maig de 2003), i que ha sigut objecte de successives regulacions normatives a fi d'adaptar l'estructura i el funcionament a les exigències derivades de la potenciació de la línia de lloguer en els últims plans d'habitatge, així com per a adequar el marc normatiu a la distribució de competències derivada dels canvis en l'estructura organitzativa de l'administració de la Generalitat. D'esta manera, per Orde de 28 de juliol de 2008, de la Conselleria de Medi Ambient, Aigua, Urbanisme i Habitatge (DOCV núm. 5823, de 7 d'agost de 2008), es crea la Xarxa de Mediació Agència Valenciana de Lloguer, que té la seua continuïtat en la vigent Xarxa Lloga, creada i regulada per l'Orde 15/2010, de 30 de juliol, de la Conselleria de Medi Ambient, Aigua, Urbanisme i Habitatge (DOCV núm. 6332, de 13 d'agost de 2010).  
L'article 7 de l'orde disposa que els agents de la Xarxa Lloga rebran ajudes per al seu funcionament a través de convocatòria pública anual i en funció dels criteris que la convocatòria fixe.  
Esta orde va encaminada a establir una línia de subvenció específica que permeta la continuïtat en la prestació del servici que oferixen els distints agents que conformen la Xarxa.  
Per això, i en virtut de les facultats que em conferix l'article 28.e de la Llei 5/1983, de 30 de desembre, del Consell, i l'article 47.3 del Text Refós de la Llei d'Hisenda Pública Valenciana,  
  
  
ORDENE  
  
Article 1. Objecte i àmbit d'aplicació  
Constituïx l'objecte d'esta orde convocar ajudes dirigides als agents de la Xarxa Lloga per a les activitats de mediació realitzades durant el període 2011-2012 i aprovar les bases reguladores per les quals es regix esta convocatòria, que figuren en l'annex.  
  
Article 2. Finançament de les ajudes  
L'import global màxim i la línia de subvenció destinada a estes ajudes és el següent:  
Exercici 2011: 0 euros.  
Exercici 2012: aplicació pressupostària 75.87.07.237.14.2, línia T4874000, 880.000 euros.  
La convocatòria de les ajudes establides en esta orde es tramitarà pel procediment ordinari i la seua concessió estarà condicionada a l'existència de crèdit suficient i adequat per a atendre-les en la corresponent Llei de Pressupostos de la Generalitat per a l'exercici 2012.  
  
  
DISPOSICIONS ADDICIONALS  
  
Primera  
En tot allò no regulat en esta orde, caldrà ajustar-se al que establix la Llei d'Hisenda Pública Valenciana, el text refós de la qual va ser aprovat pel Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
  
Segona  
Les ajudes regulades en esta orde no necessiten la notificació a la Comissió Europea, d'acord amb l'article 1.4 i 3.4 del Decret 147/2007, de 7 de setembre, del Consell, perquè no complix els requisits exigits en l'article 107.1. del Tractat de Funcionament de la Unió Europea, de suposar avantatge econòmic per a una empresa o falsejament de la competència i afectar els intercanvis comercials entre els estats membres, ja que l'actuació subvencionada no és una activitat econòmica perquè es tracta de servicis de caràcter gratuït.  
  
DISPOSICIONS FINALS  
  
Primera  
Esta orde produirà efectes a partir de l'endemà de la publicació en el Diari Oficial de la Comunitat Valenciana.  
  
Segona  
Es delega en el titular de la direcció general amb competències en matèria d'habitatge, les facultats relatives a dictar les resolucions de concessió de les ajudes que regula esta orde, incloses l'autorització de propostes de documents comptables, la retenció de crèdits, l'autorització de la despesa, la disposició de crèdits, el reconeixement de les obligacions i les corresponents propostes de pagament a favor del beneficiari, i la facultat per a procedir al reajustament de les anualitats, així com resoldre qualsevol incidència derivada de la tramitació d'estos procediments.  
  
Tercera  
Contra esta orde, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició, en el termini d'un mes des de l'endemà de la publicació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
  
  
València, 8 de novembre de 2011  
  
La consellera d'Infraestructures, Territori i Medi Ambient,  
Isabel Boning Trigueros  
  
  
ANNEX  
  
Bases de les ajudes destinades als agents   
de la Xarxa Lloga, per al període 2011-2012  
  
Primera. Objecte  
L'objecte d'estes ajudes és col·laborar en el finançament de les actuacions de mediació en la formalització de contractes d'arrendament d'habitatges realitzats pels agents de la Xarxa Lloga.  
  
Segona. Requisits dels beneficiaris  
1. Podran ser beneficiaris aquelles entitats de caràcter públic o privat sense ànim de lucre, entitats locals i les societats mercantils de capital 100% públic, especialitzades en mediació d'habitatge i que hagen sigut declarades agents col·laboradors de la Xarxa Lloga i que no hagen incorregut en causa de pèrdua de la condició d'agent col·laborador de la Xarxa Lloga.  
2. No podran obtindre la condició de beneficiari de les ajudes regulades en esta orde les persones o les entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions.   
  
Tercera. Obligacions dels beneficiaris  
1. Els beneficiaris de les ajudes hauran de:  
a) Justificar el compliment dels requisits i de les condicions, així com la realització de l'activitat i el compliment de la finalitat que determinen la concessió de la subvenció.  
b) Sotmetre's a les actuacions de comprovació que s'han d'efectuar per l'òrgan concedent, així com qualssevol altres de comprovació i control financer que corresponen a la Intervenció General en relació amb les subvencions i les ajudes concedides, i aportar tota la informació que li siga requerida en l'exercici de les dites actuacions.  
c) Acreditar, amb anterioritat a dictar-se la proposta de resolució de concessió, que està al corrent en el compliment de les seues obligacions tributàries i davant de la Seguretat Social.  
d) Les altres previstes en l'article 14 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.  
  
Quarta. Actuacions objecte de les ajudes  
Serà subvencionable com a actuació objecte de les ajudes, la mediació en la formalització de contractes d'arrendament realitzats des de l'1 de gener fins al 31 de desembre de 2011, per a la qual cosa, el beneficiari haurà d'haver dut a terme les activitats següents:  
a) Informació i mediació en l'arrendament d'habitatges, fomentant actuacions tendents a incentivar i recuperar el parc existent d'habitatges buits per a la formació d'una borsa d'habitatges per lloguer.  
  
b) Col·locació de cartells publicitaris de la Xarxa en els habitatges gestionats per l'agent i que estiguen pendents de lloguer.  
c) Assessorament en la formalització de contractes d'arrendament i les seues incidències, i informació i assistència per a la sol·licitud de les ajudes oficials al lloguer.  
d) Gravació en l'aplicació de la Xarxa dels contractes formalitzats, a través de l'agent de forma mensual, i hauran d'estar reflectits en esta, als efectes de quantificació de l'ajuda, abans de l'últim dia de termini de la convocatòria.  
  
Cinquena. Quantia de les ajudes  
1. La quantia de l'ajuda estarà determinada pel nombre d'actuacions de mediació en la formalització de contractes d'arrendament realitzades per l'agent, és a dir, es tindrà en compte el nombre de contractes d'arrendament formalitzats amb la mediació de l'agent. El mòdul de referència per a la fixació de la subvenció que s'ha de concedir a cada un dels agents sol·licitants serà de 500 euros per contracte d'arrendament formalitzat, fins a l'import global màxim previst en l'article 2 de l'orde de convocatòria. No obstant això, en el cas que per aplicació d'este l'import de les ajudes que s'ha de concedir superara el dit límit, s'ajustarà el mòdul a la baixa.  
2. L'import de les subvencions es fixarà per a cada beneficiari a través de la corresponent resolució de concessió de la subvenció.  
  
Sisena. Sol·licituds i documentació  
1. Les sol·licituds per a l'obtenció de les ajudes regulades en estes bases es presentaran en imprés normalitzat, dirigides a la Direcció General d'Obres Públiques, Projectes Urbans i Habitatge, segons el model adjunt en esta convocatòria.  
2. La documentació que s'adjuntarà a la sol·licitud serà la següent:  
  
a) Imprés d'alta de tercers per a pagaments de la Generalitat, segons el model adjunt.  
b) Declaració relativa a les ajudes rebudes per a la mateixa activitat de qualsevol altra administració o ens públic o privat, segons model adjunt.  
c) En el cas que l'agent siga una entitat local, haurà d'aportar el certificat de l'acord de l'òrgan competent per a sol·licitar estes ajudes, així com el certificat de l'interventor o del secretari interventor o de l'òrgan competent que acredite l'existència de crèdit o compromís d'habilitar-lo, si hi haguera compromís de contribuir al finançament.  
d) En el cas que l'agent siga una entitat de caràcter públic o privat sense ànim de lucre o una societat mercantil de capital 100% públic que incloga entre el seu objecte social el d'arrendament d'habitatges, haurà d'aportar, a més, el DNI del representant legal de l'entitat o societat, la targeta del CIF de l'entitat o societat, el certificat de l'acta on conste l'acord per l'òrgan competent de l'entitat o societat de sol·licitar les ajudes i facultar el representant de l'entitat o societat per a efectuar la sol·licitud; l'escriptura de constitució de l'entitat o societat, així com els estatuts fundacionals amb les successives modificacions, si és el cas; així mateix, s'hauran d'acompanyar del certificat expedit pel Registre d'Associacions de la Generalitat Valenciana.  
  
e) Documentació acreditativa d'estar el sol·licitant al corrent o exempt de les obligacions tributàries i amb la Seguretat Social, en els termes establits en article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en l'Orde de 30 de maig de 1996, de la Conselleria d'Economia, Hisenda i Ocupació.  
La presentació de la sol·licitud de subvenció comportarà l'autorització del sol·licitant perquè la Conselleria d'Infraestructures, Territori i Medi Ambient obtinga, de forma directa, l'acreditació de les dites circumstàncies a través de certificats telemàtics i, en este cas, el sol·licitant no haurà d'aportar el certificat corresponent.  
No obstant això, el sol·licitant podrà denegar expressament el consentiment, i haurà d'aportar llavors el certificat en els termes previstos en el paràgraf anterior.  
f) Declaració responsable acreditativa de no estar sotmés en les prohibicions per a obtindre la condició de beneficiari establides en l'article 13, apartat 2, de la Llei 38/2003, de 17 de novembre, General de Subvencions.  
3. En el cas que els documents exigits que s'han d'ajuntar a la sol·licitud de concessió d'ajudes ja estigueren en poder de la Conselleria d'Infraestructures, Territori i Medi Ambient, el sol·licitant podrà acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o la dependència a què van ser dirigits, la identificació del procediment en què estiguen i que no hagen transcorregut més de cinc anys des de la finalització del procediment a què corresponguen.  
  
4. Quan la sol·licitud no tinga els requisits establits en esta orde o no s'acompanye de la documentació que d'acord amb esta siga exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, es requerirà l'interessat perquè, en un termini de 10 dies, esmene la falta o s'acompanye de la documentació necessària amb indicació que, si així no ho fera, es considerarà que ha desistit de la sol·licitud, amb la resolució prèvia que haurà de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i la instrucció del procediments, segons les bases reguladores.  
  
5. Així mateix, es podrà requerir del sol·licitant qualssevulla altres dades, documents i informes complementaris que siguen necessaris per a la resolució de l'expedient, així com l'acreditació dels requisits a què es referix la documentació administrativa.  
  
Setena. Lloc i termini de presentació  
1. Els interessats podran presentar les sol·licituds i la documentació corresponent en el Registre General de la Conselleria d'Infraestructures, Territori i Medi Ambient, al carrer de Francisco Cubells, núm. 7, de València, així com en els Servicis Territorials d'esta situats a Alacant (av. d'Aguilera, núm. 1), Castelló de la Plana (av. del Mar, núm. 16) i València (carrer de Gregorio Gea, núm. 27), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que establix l'article 39 del Reial Decret 1829/1999, de 31 de desembre, pel qual s'aprova el reglament pel qual es regula la prestació dels servicis postals, en desplegament del que establix la Llei 24/1998, de 13 de juliol, del servici postal universal i de liberalització dels servicis postals, en sobre obert, a fi que l'exemplar destinat a la Conselleria d'Infraestructures, Territori i Medi Ambient siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de Registre de la Conselleria d'Infraestructures, Territori i Medi Ambient.  
3. La presentació de sol·licituds i documentació s'iniciarà l'endemà de la publicació d'esta orde i finalitzarà el 15 de gener de 2012.  
  
  
Huitena. Ordenació i instrucció del procediment  
L'òrgan encarregat de l'ordenació i la instrucció del procediment serà la Direcció General d'Obres Públiques, Projectes Urbans i Habitatge que, d'ofici, acordarà totes les actuacions necessàries per a la determinació, el coneixement i la comprovació de les dades en virtut dels quals ha de pronunciar-se la resolució.  
  
Novena. Valoració i proposta de resolució  
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, General de Subvencions, d'acord amb els criteris que s'indiquen en l'apartat 2.  
2. Es valoraran els objectius complits pels agents quant al nombre de contractes d'arrendament que hagen sigut formalitzats amb la mediació de l'agent des de l'1 de gener al 31 de desembre de 2011. Per a això, des de la Xarxa Lloga s'emetrà un informe dels objectius complits pels distints agents i que consten reflectits en l'aplicació de la Xarxa l'últim dia del termini de presentació de sol·licituds fixat en esta convocatòria, i no es computaran aquells objectius no reflectits en l'aplicació.  
  
  
Deu. Resolució de la concessió de les ajudes  
1. Correspon, al titular de la direcció general competent en matèria d'habitatge, dictar la corresponent resolució de concessió de les ajudes, per delegació de la consellera d'Infraestructures, Territori i Medi Ambient, segons el que establix la disposició final segona d'esta orde.   
  
2. La resolució, que serà motivada i tindrà els efectes i el contingut previstos en l'article 25 de la Llei 38/2003, de 17 de novembre, General de Subvencions, es publicarà en el Diari Oficial de la Comunitat Valenciana, d'acord amb el que establix l'article 59.5.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
3. El termini màxim per a resoldre i notificar la resolució del procediment no podrà excedir de dos mesos, comptadors des de l'endemà de l'acabament del termini de presentació de sol·licituds i documentació.  
  
4. Transcorregut el termini màxim sense que s'haja notificat la resolució corresponent, els interessats podran entendre desestimada, per silenci administratiu, la sol·licitud de concessió de la subvenció, de conformitat amb el que establix l'article 25.5 de la Llei 38/2003, de 17 de novembre, General de Subvencions.  
  
Onze. Recursos  
1. Les resolucions adoptades posaran fi a la via administrativa. Contra les dites resolucions es podrà interposar el recurs contenciós administratiu en el termini de dos mesos, comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Tot això sense perjuí de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Dotze. Règim de compatibilitat  
1. Estes ajudes seran compatibles amb altres subvencions o ajudes atorgades per altres administracions públiques o ens públics o privats, llevat que hi haja concurrència de subvencions, ajudes, ingressos o recursos per a la mateixa finalitat (mediació en la formalització del contracte d'arrendament entre les mateixes parts contractants sobre el mateix immoble), procedents de qualssevol administracions o ens públics o privats, nacionals, de la Unió Europea o d'organismes internacionals.  
2. En este cas, quan l'ajuda principal siga de la Generalitat i es produïsca excés en els imports subvencionats, procedirà el reintegrament de l'excés obtingut, amb la minoració de la resolució de concessió o, si és el cas, la revocació d'esta.  
  
Tretze. Pagament de les ajudes concedides  
1. El pagament de les ajudes es farà efectiu una vegada estiga resolta la convocatòria.  
2. Les persones físiques o jurídiques no exonerades del compliment del que establix l'Orde de 30 de maig de 1996, de la Conselleria d'Economia i Hisenda, hauran d'adjuntar amb la sol·licitud de cobrament, en el supòsit de no haver autoritzat a la Conselleria d'Infraestructures, Territori i Medi Ambient l'obtenció per mitjà de sistemes telemàtics, el certificat vigent d'estar al corrent de les obligacions tributàries i amb la Seguretat Social, en el cas que el que van presentar amb la sol·licitud de l'ajuda no estiguera en vigor, en els termes establits en l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
  
Catorze. Pèrdua o minoració de l'ajuda  
1. Qualsevol alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. Igualment, l'incompliment pel beneficiari dels requisits i de les condicions que van donar lloc a l'atorgament de l'ajuda, així com la falta de justificació o la justificació insuficient de l'ajuda concedida en el termini establit a este efecte, així com la concurrència d'altres causes arreplegades per l'article 37 de la Llei 38/2003, de 17 de novembre, General de Subvencions, donarà lloc a la pèrdua del dret al cobrament total o parcial de la subvenció.  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.  
4. La resolució corresponent serà dictada pel titular de la direcció general competent en matèria d'habitatge, segons el que establix la disposició final segona d'esta orde.  
  
Quinze. Del reintegrament de les ajudes  
Per al reintegrament de les ajudes s'aplicaran les normes arreplegades en els articles 36 i 37 de la Llei 38/2003, de 17 de novembre, General de Subvencions.  
  
Setze. Règim d'infraccions i sancions  
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.